Shalom ja tere õhtust.
Eetris on Jeruusalemma TV7 Iisraeli Uudised.
Tänased põhiteemad -
ÜRO kokku kutsutud 70. Peaassamblee ülddebatt
algas mitmete riigipeade kõnedega, mis keskendusid eelkõige
islami ekstremismi tõkestamisele ja Süüria konflikti saatusele.
President Obama sõnul on USA valmis koostööks
Venemaa ja Iraaniga Süüria konflikti lõpetamiseks.
Venemaa president Putin
väljendas muret Iisraeli rünnakutes Süüria territooriumil.
ÜRO kokku kutsutud 70. Peaassamblee ülddebatt
algas mitmete riigipeade kõnedega, mis keskendusid eelkõige
islami ekstremismi tõkestamisele ja Süüria konflikti saatusele.
Esimesel päeval võtsid sõna ka USA president Obama,
Venemaa president Putin ja Iraani president Rouhani,
kes kõik tervitasid hiljutist tuumaleppe sõlmimist,
mis nende vaatenurgast annaks hea aluse kõnelusteks
teistes valdkondades, nt kompromiss Süüria osas,
kelle juht Assad on teinud lõhe rahvusvahelisse kogukonda.
President Barack Obama kinnitas oma sõnavõtus,
et USA on valmis Süüria konflikti lõpetamiseks
tegema koostööd nii Iraani kui Venemaaga,
kuid lisas, et Assadi valitsuses ei naasta algsele status quo'le.
Kordan veelgi eelnevalt mainitut, et me ei anna ruumi
apokalüptilisele rühmitusele ISIL.
USA ei tagane sõjaväe kaasamises selle rühmituse laiemas tõkestamises.
Oleme järjekindlad, et ei annaks
lihtsat väljapääsu terroristidele, kes teostavad taolisi kuritegusid.
Oleme tõestanud aastakümnetel al-Qaeda otsinguga,
et me ei anna alla ekstremistidele.
USA on valmis koostööks iga riigiga,
sh Venemaa ja Iraaniga, et lõpetada antud konflikti.
Peame mõistma, et kuna on valatud nii palju verd,
ei saa taastada sõjaeelset status quo'd.
USA president rõhutas vajadust muutuseks,
kus president Assad taganeks valitsusparaadist,
et Süüria rahvas oleks võimeline taastama sõjast laastatud riiki.
Hetkeolukord eeldab kompromissi,
et võidelda ISIL-iga ning see lõpuks elimineerida.
Samas nõuab olukord pöörangut Assadi valitsuses uue juhi poole.
Ühtlasi valitsust, mis mõistab, et sellele kaosele peab panema piiri,
et Süüria rahvas saaks riigi taastada.
Vastukaaluks Obama üleskutsele koostööks Venemaa ja Iraaniga
ja vajadusele lõpetada Assadi valitsus Süürias,
ütles Putin, et loobuda koostööst Assadi sõjaväega
on tõeliselt suur viga, kuna see on tema sõnul ainus jõud,
mis vastandub reaalselt Islamiriigi võitlejatega Süürias.
Venemaa on alati olnud ühemõtteline eri laadi terroriga vastandumisel.
Tänapäeval anname sõjalis-tehnilist varustust
Iraagile ja Süüriale, kes võitlevad terrorirühmitustega.
Arvan, et teeme suure vea, kui keeldume koostööst
Süüria valitsuse relvajõududega, kes võitlevad vapralt vahetu terroriga.
Peaksime lõpuks mõistma,
et üksnes Assadi relvajõud koostöös kurdide väeosaga
võitlevad Islamiriigi ja teiste Süüria terrorirühmistustega.
Samal ajal süüdistas Iraani president Rouhani
Lähis-Ida kriisis USA sissetungi Afganistaani ja Iraaki,
mida tema pidas USA toetuseks Iisraelile Palestiina konfliktis.
Me ei tohiks unustada,
et praeguse sõja juuri, sh hävitustööd ja terrorit
võib leida möödunud okupatsioonis, invasioonis ja sõjaväe sekkumises.
Ilma USA sõjaväe sissetungita Afganistaani ja Iraaki
ja USA illegaalse toetuseta ebainimlikes aktsioonides
nii sionistliku režiimi kui ka Palestiina vastu,
poleks terroristidel täna mingit alust enda kuritegudes.
Inglismaa peaminister rõhutas, et Assad peab võimult eemaldatama,
isegi kui ta mängib keskset rolli mõnes üleminekuvalitsuses.
Soovime Süüriat, mis oleks vaba Assadist ja ISIL-ist,
kuna tegelikult pole Süüria rahval edasist tulevikku riigiga,
millel pole üht ega teist, sest mõlemad peavad kaduma.
Ma ei näe, et oleks õige öelda,
justkui poleks seal mõõdukat opositsiooni, sest seal on,
kuid mitte piisaval määral, mistõttu peame neid toetama.
Samas peame mõistma, et üldine vastanduv kampaania
ISIL-i, Iraagi ja Süüria osas toetab Inglismaa riiklikke huvisid,
nagu Assadi võimult kukutamine on Süüria ja meie ühiseks huviks.
Peaminister rõhutas enda kõnes EL-i seisukohta liikmesriikide osas,
kuna Assadi valitsus Süürias hakkab lähitulevikus lõpule jõudma.
Oleme alati öelnud, et sõjalisele kampaaniale
on vaja lisaks rahulepingut ja poliitilist strateegiat,
mille tõttu toimuks pöörang Assadist millekski muuks,
mis on alati olnud otseseks eesmärgiks.
See peab toimuma ja on siiani eesmärgiks.
Inglismaa juhi avaldused
tulid keset püüdlusi lõpetada Süüria konflikt.
Prantsuse president ütles pressikonverentsil,
et koalitsioon peab olema piisavalt laiaulatuslik,
et tuua kõik riigid kokku otsima probleemi lahendust.
Initsiatiiv on hädavajalik.
Koalitsioon peab olema piisavalt laialdane,
et kaasata kõiki riike probleemi lahenduse otsimiseks.
Nagu eelnevalt on välja toodud, siis peab sellel olema alus.
Mis on selle aluseks?
Selleks on üleminekuvalitsus,
nagu on sätestatud Genfi konverentsi printsiipides.
Assad peab lahkuma,
et opositsioon ja režiimi osad saaksid luua vajaliku rühma.
Meil on vaja teha lõpp sellele pommitamisele
ja kohutavatele sündmustele, mis tekivad siiani Assadi režiimis.
Peame sellel alusel võitlema Islamiriigi vastu.
See tagab meile tugevuse.
Prantsuse juhi kommentaarid järgnesid riigi sissejuhatusele
USA juhitud koalitsiooni Islamiriigi vastu Süürias,
mille raames alustas Prantsusmaa esimest õhurünnakut Islamiriigi vastu.
Nüüd uudistest Iisraelis:
Putin väitis hommikul infotunnis,
et Venemaa peab austama Iisraeli huve Süürias,
kuid väljendas muret Iisraeli rünnakutes Süüria aladel.
Vene juhi kommentaar
tehti kaks päeva pärast Iisraeli rünnakut Süüria sõjaväe vastu,
mis on lojaalne Venemaa liitlasele Assadile,
vastusena kahele raketile, mis plahvatasid Golani kõrgendikel
ja peetakse äraeksinud rakettideks, mis tulid Iisraeli põhjanaabrilt.
Tegemist oli Iisraeli esmase rünnakuga Süüriale
pärast kui Vene vägede sisenemist Süüriasse
ning raskerelvastuse ja vägede kogumist,
et kaitsta sõjaolukorras Islamiriiki ning Assadi režiimi.
Peaminister Netanyahu külastas möödunud nädalal Moskvat,
et kohtuda Vladimir Putiniga ning kinnitas selle järgselt,
et jõudsid ühisele arusaamale koordineerimismeetmete osas,
mis väldiksid Vene ja Iisraeli vägede vahelisi kokkupõrkeid.
Tänan vaatamast!
Näete meid ka internetis aadressil tv7israelnews.com või ww.tv7.fi
Kommentaare võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge jätkuvalt rahu Iisraelile ja Jeruusalemmale.
Olen Jonathan Hessen.
Kena õhtu jätku.
Kohtumiseni juba homme.
Tõlge: Mailis Mägi